open-index/open-wikipedia-markdown huggingface dataset:
Qt

**Qt** (tariamas kaip angliškas žodis „cute“) – viena populiariausių ir galingiausių atvirojo kodo bibliotekų, skirta grafinei sąsajai kurti. Qt palaiko įvairias operacines sistemas (Linux, Windows, MacOS ir mobilias Android bei iOS), ja galima taip pat rašyti įskiepius naršyklei (WebAssembly).

## Programavimo kalba
Qt parašyta naudojant C++ programavimo kalbą kuri dažnai naudojama ir kuriant programas. Tačiau norint taip pat įmanoma programuoti Python, Javascript, C# arba Rust.

## Aplinkos
Qt yra KDE biblioteka, ja parašytos visos KDE programos, tokios kaip Amarok, K3b, Konqueror, Dolphin, Plasma ir daugelis kitų. Qt yra naudojama taip pat ir mobiliuosiuose įrenginiuose, ypač nuo tada, kai Qt atiteko į Nokia kompanijos rankas.

## Qt1
Qt1 buvo pirmasis leidimas, kuris buvo panaudotas KDE1 kartai, tačiau turėjo trūkumą: Qt1 nėra atviro kodo.

## Qt2
Qt2 buvo išleistas pagal atvirojo kodo licenciją, tam, kad pritrauktų daugiau kūrėjų. Qt2 buvo KDE 2 kartoje.

## Qt3
Qt3 pagerino šriftų palaikymą, buvo integruotas į KDE 3 aplinką.

## Qt4
Qt4 buvo sukurtas tam, kad integruotų naujas technologijas, kadangi Qt3 buvo senas ir jis naujų technologijų neturėjo. Qt4 taip pat buvo perrašytas, kad naudotų mažiau atminties. Qt4 yra naudojamas KDE SC 4 grafinėje aplinkoje kaip atvaizdavimo biblioteka.

## Taip pat skaitykite
* KDE
* GTK
* GNOME
* X langų sistema
* Motif

## Nuorodos
* Pagrindinė Qt svetainė 

## Šaltiniai
Ilja Fišeris

**Ilja Fišeris** (slapyvardis *J. Žvejas*, 1927 m. gegužės 13 d. Joniškis – 1983 m. spalio 21 d. Pakruojo rajone) – Lietuvos žurnalistas, fotografas.

## Biografija
Gimė fotoateljė ir kinoteatro savininko Jakovo Fišerio šeimoje. Mokėsi Joniškio vidurinėje mokykloje. 1959–1961 m. mokėsi Sąjunginiame neakivaizdiniame žurnalistikos ir fotoreportažo lektoriume Maskvoje.

Nuo 1942 m. dirbo fotografu Džambulo mieste (Kazachija), vėliau Serovo mieste, (Sverdlovsko sritis, Rusija),  1944–1946 m. Smolensko karinės apygardos Karininkų namų fotografas, 1946 m. laikraščio „Tarybų Lietuva“, 1946–1957 m. ir 1969–1974 m. „Komjaunimo tiesa“, 1957–1958 m. žurnalo „Jaunimo gretos“, 1958–1969 m. ir 1974–1983 m. – žurnalo „Švyturys“ fotokorespondentas.

Palaidotas Vilniuje, žydų kapinėse Sudervės kel. 28.

## Kūryba
Vienas spalvotosios fotografijos Lietuvos spaudoje pradininkų. Fotografijų pagrindinės temos – paradai, kaimo kolektyvizacija, sportas, kultūra. Su L. Ruiku 1964 m. parengė iliustruotą leidinį turistams „Vilnius“, sukūrė žurnalo „Švyturys“ viršelių, iliustracijų kalendoriams, išleido atvirukų. Jo fotografijos publikuotos fotoalbumuose „Dainų šventė“, „Lietuvos vaikai“ (abu 1957 m.), „Lietuva šalis gražioji“ (1960 m.), „Tarybų Lietuva“ (1980 m.), Atsisveikinant su XX amžiumi (*Farewell to XX Century*, 2000 m.) ir kituose. Jo fotografijų turi Lietuvos nacionalinis muziejus, Lietuvos dailės muziejus, Lietuvos centrinis valstybės archyvas, Lietuvos fotomenininkų sąjunga. Nuo 1958 m. buvo Lietuvos žurnalistų sąjungos, nuo 1970 m. – Lietuvos fotomenininkų sąjungos narys.

## Šaltiniai
Alex van Warmerdam

**Alex van Warmerdam** (g. 1952 m. rugpjūčio 14 d. Haarlem) – žinomas olandų scenaristas, režisierius, aktorius, žinomas savo tapyba ir bendru darbu su Theo van Gogh – didžiojo dailės klasiko brolio anūku.

## Biografija
Jis buvo vienas teatro trupės Hauser Orkater įkūrėjų. 1980 m. įkūrė teatro grupę De Mexicaanse Hond (Meksikos šuo), su savo broliu Marc van Warmerdam. Pirmas filmas buvo sukurtas 1986 m. – "Abelis". Daugelyje savo kino juostų sus avo žmona jis vaidina pagrindinius vaidmenis.

## Filmografija

* *[[Abel (film)|Abelis (Abel)]]* (1986)
* *[[Šiauriečiai (filmas)|Šiauriečiai]]* (1992)
* *[[The dress|Suknelė (The dress)]]* (1996)
* *[[Little Tony|Mažasis Tonis (Little Tony)]]* (1998)
* *[[Naujos brolių Grimų pasakos]]* (2003)
* *[[Waiter (film)|Padavėjas (The Waiter)]]* (2006)
* *[[Paskutinės Emos Blank dienos]]* (2009)
* *[[Borgmanas]]* (2013) 
* *[[Schneider vs. Bax|Šneideris prieš Baksą (Schneider vs. Bax)]]* (2015)

## Nuorodos
* 
* Alex van Warmerdam  at production company Graniet Film
Eitanas Finkelšteinas

**Eitanas Finkelšteinas** (; g. 1942 m. sausio 7 d. Sverdlovske, Rusijos TFSR, TSRS) – TSRS disidentas, žmogaus teisių gynėjas, fizikas, publicistas, kritikas, politologas.

## Biografija
1964 m. baigęs Uralo politechnikos institutą dirbo inžinieriumi. Dėl viešai reiškiamų simpatijų su arabais kariaujančiam Izraeliui 1967 m. pašalintas iš Maskvos Fizikos ir technikos instituto aspirantūros. 1970 m. apsigyveno Vilniuje. Čia persekiotas KGB kaip aktyvus Žydų judėjimo dėl teisės išvykti į Izraelį dalyvis, nes 1971 m. jam neleista išvykti. Tardytas vadinamojoje žydų *otkaznikų*, t. y. norinčiųjų atsisakyti TSRS pilietybės, byloje, t. p. Anatolijaus Ščiaranskio, Viktoro Petkaus bylose. Dalyvavo žydų protesto akcijose, pasirašė kolektyvinių dokumentų dėl žydų diskriminavimo. Vienas Lietuvos Helsinkio grupės steigėjų, 1976 m. gruodžio 1 d. jis, Viktoras Petkus ir  Tomas Venclova, įgalioti  kunigo  Karolio Garucko ir Onos Lukauskaitės-Poškienės,  Maskvoje surengė spaudos konferenciją užsienio žurnalistams, kurioje paskelbė apie grupės įkūrimą bei tikslus. Iki 1979 m. gupės narys. 1983 m. emigravo iš TSRS, Miunchenas dirbo žurnale „Strana i mir“, 1989 m. redaktorius. 1991–1992 m. leido periodinį leidinį „Jevreiskij žurnal“. Dirba žurnale „Čaika“ ir „Radio svoboda“.

## Įvertinimas
* 1999 m. Vyčio Kryžiaus ordino Karininko kryžius;
* 2000 m. Lietuvos nepriklausomybės medalis.

## Šaltiniai
The dress

**The dress** (Suknelė) yra Alex van Warmerdam 1996 m. filmas, laimėjęs Olandų filmų kritikų apdovanojimą Tarptautiniame Nyderlandų Filmų Festivalyje ir FIPRESCI - Tarptautinį kino kritikų apdovanojimą Venecijos kino festivalyje. Pagrindiniame vaidmenyje - Ariane Schluter. Tai yra nuotaikinga komedija, kupina humoro, netgi su politiškai nekorektiškais juokais, pasakojanti keitusios savininkes suknelės istoriją.

## Nuorodos
* Filmo aprašymas 
* Filmas
Imišli

**Imišli** () – miestas Azerbaidžano centrinėje dalyje, prie sienos su Iranu; rajono centras. Miestas išsidėstęs prie Arakso upės, 250 km į vakarus nuo Baku, prie geležinkelio Baku–Jerevanas. Išvystyta maisto (ypač cukraus), medvilnės pramonė. Yra istorijos ir kraštotyros muziejus.

## Istorija

1938 m. Imišli tapo rajono centru, nuo 1960 m. yra miestas.

## Sportas
### Futbolas
* MKT-Araz İmişli
* Lokomotiv İmişli

## Šaltiniai
Nachičevanė

**Nachičevanė** – miestas Azerbaidžane, 450 km į pietvakarius nuo Baku, prie Nachičevanės upės; Nachičevanės respublikos (anklavo) centras. Geležinkelio stotis, oro uostas. Išlikęs XII a. Momine Chatun mauzoliejus.

## Sportas
* Araz Naxçıvan (futbolas)
* Nachičevanės miesto stadionas

## Šaltiniai
Agstafa

**Agstafa** (**Akstafa**) – miestas šiaurės vakarų Azerbaidžane, Kuros upės slėnyje, 460 km į vakarus nuo Baku; rajono centras. Geležinkelio stotis. Išvystyta tekstilės, vyno pramonė. Agstafoje gimė lietuvių išeivijos veikėjas, diplomatas Narcizas Prielaida.

## Istorija

1941 m. gavo miesto teises.

## Sportas
* Avei Ağstafa (futbolas)
Jevlachas

**Jevlachas** – miestas vidurio Azerbaidžane, 265 km į vakarus nuo Baku; rajono centras. Susisiekimo mazgas, oro uostas. Išvystyta lengvoji ir maisto pramonė.

## Istorija
Miesto teisės suteiktos 1938 m.

## Sportas

### Futbolas
* Avtomobilci Yevlax
* Karvan İK

## Šaltiniai
Braunšveigas

**Braunšveigas** () − miestas Žemutinės Saksonijos pietryčiuose. Po Hanoverio tai antrasis pagal dydį miestas Žemutinėje Saksonijoje. Kartu su Zalcgiteriu ir Volfsburgu − vienas iš 9 aukštutinių centrų (*Oberzentrum*) šalyje. Braunšveigas yra 2005 m. įkurto Hanoverio−Braunšveigo−Gėtingeno−Volfsburgo metropolinio regiono dalis. Teisnis statusas − apskričiai nepriklausantis miestas (*kreisfreie Stadt*).

Braunšveigo ištakos siekia IX amžių. Miestą sparčiai plėtojo Heinrichas Liūtas (*Heinrich der Löwe*) – į galingą ir įtakingą prekybos metropoliją, priklaususią nuo XIII a. vidurio Hanzai. Braunšveigas iki 1946 m. buvo to paties pavadinimo federalinės žemės, įjungtos į naujai sukurtą Žemutinės Saksonijos federalinę žemę, sostinė.

Braunšveigas yra svarbus mokslo ir tyrimų centras. Veikia Braunšveigo technikos universitetas, VGTU partneris, ERASMUS programos tinklo narys. Fondų steigėjų Vokietijos mokslui asociacija (*[[Stifterverband für die Deutsche Wissenschaft]]*) 2007 m. suteikė Braunšveigui „Mokslo miesto" vardą.

## Demografija
2015 m. Braunšveige gyveno 252 768 žmonės. 2016 m. duomenimis, Braunšveigas buvo vienas iš 20-ies Vokietijos miestų, į kuriuos norėtų atsikraustyti jauni žmonės.

## Sportas
* TSV Eintracht Braunschweig (futbolas)

## Žymūs žmonės
*Karlas Frydrichas Gausas (1777–1855), matematikas
*Gotthold Ephraim Lessing (1729–1781), rašytojas ir filosofas
*Imperatorius Otonas IV (1175–1218), Šventosios Romos imperatorius
*Denisas Šrioderis (g. 1993), krepšininkas

## Taip pat skaitykite
* Braunšveigo technikos universiteto Tarptautinių vasaros kursų stipendijų programa

## Šaltiniai

## Literatūra
* 
* 

## Nuorodos
* Oficialus Braunšveigo miesto tinklalapis (vokiečių, anglų k.)
Kolyvanės ežeras

**Kolyvanės ežeras** (), **Savuška** (*Саввушка*) – ežeras Rusijoje, Altajaus krašte, Zmeinogorsko rajone. Telkšo Altajaus kalnų pakraštyje, Kolyvanės kalnagūbryje, 337 m aukštyje virš jūros lygio. Gylis iki 28 m. Ilgis 4 km, plotis 2 km. Krantai lėkšti, žemi, apaugę krūmynais. Dugnas padengtas dumblu (sluoksnio storis iki 1,5 m). Pakrančių uoloms būdingos įmantrios formos. Pro ežerą prateka Ust Kalmankos upė (Čaryšo intakas).

Kolyvanės ežere auga reliktinis augalas, likęs iš iki kvartero ledynmečiu Sibire paplitusios floros – plūduriuojantysis agaras.

## Šaltiniai
Stanislovas Filibertas Fleris

**Stanislovas Filibertas Fleris** (, 1858 m. rugsėjo 3 d. Pupojai prie Vilniaus – 1915 m. gegužės 4 d. Vilnius) – lenkų tapytojas, fotografas, vienas stereoskopinės fotografijos pradininkų.

## Biografija
1874–1878 m. dailės mokėsi Vilniaus piešimo mokykloje, fotografijos – A. V. Štrauso ateljė. 1884 m. Vilniuje su kitais įsteigė fotoateljė, 1892–1915 m. jos savininkas, 1904 m. įkūrė pirmąją cinkografijos įmonę ir 1905 m. pagamino pirmąsias Lietuvoje cinkografines klišes. 1897 m., 1899 m. dalyvavo dailės parodose. Nuo 1908 m. Vilniaus dailės draugijos narys, 1909–1913 m. dalyvavo Vilniaus dailės draugijos parodose.

Duktė Vaclava Fleri.

## Kūryba
Tapė aliejumi, akvarele, tempera („Ganykloje“ 1874 m., „Keleivis prie vartų“ 1900 m., „Stiklių gatvė“ 1910 m., „Belmonto peizažas“, „Koridorius Bernardinų bažnyčioje“, „Vilniaus kiemas žiemą“ 1914 m.). Fotografavo Vilniaus gatves ir priemiesčius, turgus, muges („Šv. Kazimiero mugė Lukiškių aikštėje“ 1900–1910 m.), architektūros paminklus, gyventojų tipus. Sukūrė Vilniaus Kalvarijų fotografijų ciklą, iliustravo E. Jelenskos knygą „Vilniaus Kalvarijos“ (*Kalwarya pod Wilnem*, 1903 m.), portretų (Mikalojus Konstantinas Čiurlionis, 1908 m., „Autoportretas“ 1910–1915 m.). Fotografijas kartais spalvino akvarele. 1900–1910 m. padarė erdvinių fotografijų.

Kūrė vadinamąsias gyvųjų paveikslų inscenizacijas, dekoravo sales. Prisidėjo prie kultūros istorijos darbų: fotografavo Vilniaus archeologijos komisijos Senienų muziejaus eksponatus, sakralinės dailės kūrinius, archeologinius radinius. Fotografijomis iliustravo V. Zahorskio „Vilniaus katedra“ (1904 m., lenkų k.), P. Veberio „Vilnius – užmirštas meno miestas“ ( 1917 m.), piešiniais – periodinį leidinį *„Kartki satyryczno – humorystyczne“* (4 sąs., 1881–1882 m., tada pasirašinėjo slapyvardžiais Filiberti, V. Letuvis, Pycz). Jo fotografijos publikuotos fotoalbumuose.

2001 m. Prospekto galerijoje Vilniuje surengta fotografijų paroda. Jo kūrinių turi Lietuvos dailės muziejus, Lietuvos mokslų akademijos biblioteka, Lietuvos nacionalinis muziejus, Nacionalinis Mikalojaus Konstantino Čiurlionio dailės muziejus, Lenkijos muziejai, jų yra ir privačiose kolekcijose.

## Įvertinimas
* Imperatoriškosios Sankt Peterburgo dailės akademijos sidabro medalis, 1899 m.
* Sankt Peterburgo fotografų draugijos sidabro medalis, 1899 m.

## Bibliografija
* Wilno i Wileńszczyzna na przełomie wieków w fotografii Stanisława Filiberta Fleury (1858–1915 m.), Warszawa, 1999.
* Žvilgsnis į Vilnių: Vilniaus fotografija 1839–1939 (Spojrzenia na Wilno: Fotografia wileńska 1839–1939, 1999 m.
* Vilniaus fotografija, 1858–1915, 2001 m.
* Stanisław Filibert Fleury 1858–1915. Fotografijos. Lietuvos fotografijos istorija – 3. Knygos sudarytoja Jūratė Gudaitė. Lietuvos nacionalinis muziejus, Vilnius, 2007 m. ISBN 9955-415-60-6

## Šaltiniai
Braunšveigo technikos universitetas

**Braunšveigo technikos universitetas** (**BTU**; , taip pat *Technische Hochschule Carolo-Wilhelmina zu Braunschweig*) – technikos universitetas Braunšveige, Žemutinės Saksonijos (Vokietija) pietryčiuose. Braunšveigo technikos universiteto pradžia siekia 1745 m. 12 500 studentų (2008 m.). Veikia 6 fakultetai, 134 institutai ir įstaigos, įvairūs centrai (pvz., Kalbų ir kiti).

BTU yra *TTU&nbsp;9&nbsp;– German Institutes of Technology e.&nbsp;V.* narys. 

## Vasaros kursai

Braunšveigo technikos universiteto Kalbų centras kasmet rengia tarptautinius vasaros kursus. Daliai užsienio studentų teikia  stipendijas pagal specialią programą (). 

## Šaltiniai

 
## Nuorodos
* Oficiali Braunšveigo technikos universiteto svetainė
* Universiteto studentų organizacijos ''AStA'' skyrius 
* Braunšveigo studentų reikalų tarnyba (*[[studentų reikalų tarnyba|Studentenwerk]] Braunschweig*)
Sijezenas

**Sijezenas** () – miestas šiaurės rytų Azerbaidžane, į šiaurės vakarus nuo Baku; rajono centras. Yra kultūros rūmai.

## Sportas
* Cyrakgala Siyəzən (futbolas)

## Šaltiniai
Mikronezijos Federacinių Valstijų himnas

***Patriots of Micronesia*** („Mikronezijos patriotai“, dar žinomas kaip ***Across all Micronesia***) – Mikronezijos Federacinių Valstijų valstybinis himnas. Patvirtintas 1991 m. Pakeitė *[[Preamble (himnas)|Preamble]]*, himną, naudotą nuo nepriklausomybės paskelbimo 1979 m. Melodija panaudota vokiečių studentų daina „Ich hab' mich ergeben“ (kuri taip pat buvo vienu iš neoficialių Vakarų Vokietijos himnu 1949–1952 m.). Eilės taip pat apytiksliai remiasi šios dainos vertimu.

## Eilės
: Tis here we are pledging,
: with heart and with hand,
: Full measure of devotion
: to thee, our native land,
: Full measure of devotion
: to thee, our native land.

: Now all join the chorus,
: let union abide.
: Across all Micronesia
: join hands on every side,
: Across all Micronesia
: join hands on every side.

: We all work together,
: with hearts, voice and hand,
: Till we have made these islands
: another promised land,
: Till we have made these islands
: another promised land.

## Nuorodos
* Mikronezijos himno garso įrašas (vokalinė versija) bei žodžių vertimas į lietuvių kalbą - tinklalapis Himnai.lt
* ''Patriots of Micronesia'' (instrumentinė versija, .mp3)
* Ich hab' mich ergeben dainos įrašas (.mp3)
Bahreino įlanka

**Bahreino įlanka** – nedidelė įlanka Persijos įlankoje, rytinėje Saudo Arabijos pakrantėje, atskirta Kataro pusiasalio. Ji supa Bahreino salas. Per vakarinę Bahreino įlankos dalį eina Karaliaus Fahdo tiltas, kuris jungia Saudo Arabiją su Bahreinu.

## Bioįvairovė
Bahreino įlankos Havaro salos, kurios yra Kataro pakrantėje, nuo 1997 m. yra saugomos Ramsaro konvencijos. Salose gyvena Sokotros kormoranai. Pagrindinėje Havaro saloje gyvena mažos baltojo orikso ir džeirano bandos.

Bahreino įlankos vandenų temperatūra prie krantų būna nuo 14 iki 35°C, vandens druskingumas (10%) yra didesnis lyginant su kitais Persijos įlankos vandenimis. Įlankoje ties Bahreinu yra jūrų žolių, koralinių rifų, dumblių ir mangrovių krūmynų. Šios vietovės yra prieglobstis bestuburiams, žuvų jaunikliams ir diugoniams.

## Šaltiniai
Končedarja

**Končedarja** ( – 'povų upė', ) – upė vakarų Kinijoje, Sindziange. Išteka iš Bagraškiolio ežero, telkšančio Tian Šanio prieškalnėse, maitinamo Kaidu upės. Pradžioje teka šių kalnų rytiniais pakraščiais, ties Geležinių vartų perėja kerta kalnus, vėliau teka pro Tarimo lygumą. Žemupyje skaidosi į daugybę atšakų, protakų, nuolat keičia vagą. Įteka tai į Tarimo upę, tai į Lobnoro ežerą, kurio lygis labai priklauso nuo Končedarjos.

Prie upės įsikūrę Korlos, Tašidiano miestai.

## Šaltiniai
Zakatala

**Zakatala** – miestas šiaurės vakarų Azerbaidžane, į šiaurės vakarus nuo Šekio, prie Talos upės; rajono centras. Gruzinų cerkvės liekanos.

## Sportas
### Futbolas
* Zaqatala PFK futbolo klubas.
* Daşgyn Zaqatala (buvęs futbolo klubas).
* FK Simurq Zaqatala (buvęs futbolo klubas).
* Miesto stadionas, talpa 3 500 žiūrovų.

## Nuorodos

* www.zaqatala.in - Miesto oficiali svetainė.
* Герб города Закаталы (1843 г.) (rusų k.)
Lenkoranė

**Lenkoranė** – miestas pietryčių Azerbaidžane, prie Kaspijos jūros, netoli sienos su Iranu; rajono centras. Išvystytas žemės ūkis, žvejybos pramonė. Veikia 2 muziejai, dramos teatras, dailės galerija.

## Sportas
* Xəzər Lənkəran FK (futbolas)
Berdė

**Berdė** (arba **Barda**) – miestas vidurio Azerbaidžane, į pietus nuo Jevlacho; rajono centras. Išvystyta medvilnės, maisto, geležies, siuvimo pramonė. Achmedo Zočeibanos mauzoliejus (1322 m.), Achsadano Babos mauzoliejus (XIV a.), Imamzadės mečetė – mauzoliejus (XVII–XIX a.).

## Sportas
* ABN Bərdə (futbolas)
Karaahačlis

**Karaahačlis** () – gyvenvietė šiaurės vakarų Azerbaidžane. Rajono centras.

## Istorija

XX a. pradžioje minimas kaip ***Karagačlas*** (), 1930 m. jis tapo rajono centru, bet 1954 m. rajonas panaikintas. Vėliau iki 2018 m. buvo žinomas kaip ***Samuchas*** (), bet paskui grąžintas senasis pavadinimas.

## Sportas
* Boz Gurd Samux (futbolas)

## Šaltiniai
Širvanas (miestas)

**Širvanas** – miestas rytų Azerbaidžane, prie Kuros upės; rajono centras. Geležinkelio mazgas. Išvystyta mašinų, lengvoji, maisto, naftos ir dujų pramonė. Paveikslų galerija.

## Istorija

Iki 1938 m. vadinosi **Zubovka**, tada pervadinta **Ali Bairamlu** () A. Bairamovo garbei, o 2008 m. pavadinta **Širvanu**. 1954 m. gavo miesto teises.

## Sportas
* Energetik Əli-Bayramlı (futbolas)
Sirvan

**Şirvan** gali reikšti:

* Širvanas, Azerbaidžano miestas;
* futbolo klubai:
** Şirvan Kürdəmir;
** Şirvan Şamaxı.
Polimeru klijuota sprogstamoji medžiaga

**Polimeru klijuota sprogstamoji medžiaga**, kitaip – *plastiku klijuota sprogstamoji medžiaga* (, *PBX*, *plastic – bonded explosive*) – sprogstamoji medžiaga, sudaryta sprogstamosios medžiagos miltelius surišant nedideliu kiekiu (paprastai 5-10 % gaminamo mišinio masės) sintetinio polimero (plastiko).

Polimeru klijuota sprogstamoji medžiaga po kietinimo () nėra plastiška (jos neįmanoma minkyti pirštais), todėl nėra plastinė sprogstamoji medžiaga.

PBX gamina iš sprogstamųjų medžiagų, kurias sunku išlydyti ir nulieti reikiamos formos užtaisą.

PBX privalumai:
* Kai panaudotas rišiklis yra elastomeras (gumos tipo medžiaga), PBX sugeria smūgius, todėl labai nejautri atsitiktinei detonacijai, tinka gaminti šaudmenis, kurie turi būti nejautrūs smūgiams.
* Kai panaudotas rišiklis yra kietas polimeras, iš PBX suformuotas užtaisas yra labai tvirtas ir net veikiamas apkrovų išlaiko pradinę formą.
* PBX gali būti formuojama kambario temperatūroje, tuo tarpu formuojant užtaisus iš liejamų sprogstamųjų medžiagų jų išlydymui reikia aukštos temperatūros.
* Presuojant dideliu slėgiu suformuotos PBX tankis gali siekti beveik kristalinės būsenos pradinės sprogstamosios medžiagos tankį, kas užtikrina didelį detonacijos greitį.
* Daugelis PBX yra saugiai mechaniškai apdorojamos – iš jų galima ištekinti, išdrožti sudėtingos formos trimačius užtaisus. Taip daromi paprastos sprogstamosios medžiagos užtaisai, naudojami branduolinėse bombose.

## Nuorodos
* Cooper, Paul W. *Explosives Engineering*. New York: Wiley-VCH, 1996. ISBN 0-471-18636-8.
* Norris, Robert S., Hans M. Kristensen, and Joshua Handler. „The B61 family of bombs“ , 2003.
Končosas

**Končosas** () – upė šiaurės Meksikoje, Čihuahuos valstijoje; Bravo del Nortės dešinysis intakas. Prasideda Vakarų Siera Madrėje, Bokoinos savivaldybėje, 2825 m aukštyje virš jūros lygio. Aukštupyje kanjonais teka į rytus. Vidurupyje teka plokščiakalniu. Ties Siudad Kamargu pasuka į šiaurę, už Chulimeso kerta Čihuahuos dykumą. Įteka į Bravo del Nortę ties Ochinaga.

Pagrindiniai intakai: Nonoava, Valje de Rosarijas, Floridas, San Pedras, Čuviskaras.

Ant upės įrengta keletas tvenkinių (didžiausias – Toronto, sudarytas Bokilijos užtvankos). Končoso vanduo naudojamas drėkinimui.

## Šaltiniai
Kazachas

**Kazachas** – miestas vakarų Azerbaidžane, prie sienos su Armėnija; rajono centras. Išvystyta tekstilės (kilimų), medvilnės, maisto pramonė. Yra teatras, istorijos muziejus, dailės galerija, poeto Mola Vagifo muziejus.

## Istorija

Miesto statusas suteiktas 1909 m. 1939–1959 m. buvo žinomas kaip **Naujoji Akstafa**.

## Sportas
* FK Göyazan Qazax (futbolas)

## Šaltiniai
Sabirabadas

**Sabirabadas** – miestas rytų Azerbaidžane, dešiniajame Kuros krante, ties Arakso žiotimis; rajono centras.

## Istorija

Įkurtas XIX a. pabaigoje kaip **Petropavlovka**. 1930 m. tapo rajono centru, 1931 m. pervadinta **Sabirabadu**, 1959 m. gavo miesto teises.

## Sportas
* FK İnşaatçı Sabirabad (futbolas)
Kachas

**Kachas** (arba **Kachis**, ) – miestas šiaurės Azerbaidžane, prie sienos su Dagestanu (Rusija) ir Gruzija; rajono centras. Išvystyta maisto pramonė (aliejaus, vaisių konservų). Gruzinų cerkvė.

Miesto statusą turi nuo 1967 m.

## Sportas
* Kürmük Qax (futbolas)

## Šaltiniai
Masalas

:: *Apie miestą žr. [[Masalas (Azerbaidžanas)]]*.

**Masalas** (arba **jaukas**) – žuvų, žvėrių viliojimo ar jaukinimo priemonė. Terminas dažniau vartojamas žvejyboje.
Valdis Dombrovskis

**Valdis Dombrovskis** (g. 1971 m. rugpjūčio 5 d. Rygoje) – Latvijos ekonomistas, politinis veikėjas, buvęs Latvijos ministras pirmininkas (2009–2013 m.). 

Europos Komisijos vicepirmininkas bei euro reikalų ir socialinio dialogo komisaras (nuo 2014 m. lapkričio 1 d.).

## Biografija
1993 m. baigė Latvijos universiteto Fizikos ir matematikos fakultetą, fizikos bakalauras. 1995 m. Rygos technologijos universitetas suteikė technikos ir ekonomikos mokslų bakalauro laipsnį. 1996 m. Latvijos universiteto fizikos mokslų magistras. 2005-2007 m. studijavo Rygos technologijos universiteto Inžinerinės ekonomikos fakultete, muitų ir mokesčių administravimo magistras.

1991-1993 m. Latvijos universiteto kietųjų kūnų fizikos instituto laborantas, 1993–1995 m. Latvijos universiteto puslaidininkių fizikos katedros laborantas, 1995–1996 m. Vokietijos Mainco universiteto fizikos instituto laborantas, 1997-1998 m. Latvijos universiteto kietųjų kūnų fizikos instituto mokslo darbuotojas, 1998 m. JAV Merilendo universiteto Elektrotechnikos fakulteto laborantas, 1998-1999 m. Latvijos banko Pinigų politikos skyriaus makroekonominės analizės specialistas, 1999-2001 m. vyresnysis ekonomistas, 2001-2002 m. vyriausiasis ekonomistas.

2002-2004 m. partijos Jaunais laiks (Naujas laikas) valdybos narys. 2002–2004 m. Latvijos Seimo aštuntosios kadencijos narys, Latvijos finansų ministras, 2004-2006 m. Latvijos ekonomikos ministro patarėjas. 2003-2004 m. stebėtojas Europos Parlamente, nuo 2004 m. Europos Parlamento narys, Biudžeto komiteto narys, Europos liaudies partijos (krikščionių demokratų) ir Europos demokratų frakcijos biuro narys.

Prasidėjus finansinei krizei, 2009 m. vasario 26 d. paskirtas Latvijos ministru pirmininku, suformavo koalicinę vyriausybę, kurioje dalyvavo penkios politinės partijos: Jaunais laiks, Piliečių sąjunga, Tautos partija, Žaliųjų ir valstiečių sąjunga bei sąjūdis Tėvynei ir Laisvei/LNNK.

Po neeilinių Seimo rinkimų, 2010 m. lapkričio mėn. V.Dombrovskis suformavo naują koalicinę vyriausybę.

Po „Maxima“ parduotuvės Rygoje stogo griūties, 2013 m. gruodžio 27 d. atsistatydino iš ministro pirmininko pareigų.

Nuo 2014 m. lapkričio 1 d. - Europos Komisijos pirmininko Jean-Claude Junckerio pavaduotojas, euro reikalų bei socialinio dialogo komisaras.

## Šaltiniai

|-

|-
Koperis (upė)

**Koperis** (, ahtna k. *Atna*) – upė JAV, centro pietų Aliaskoje. Prasideda Vrangelio kalnuose, ledyne Vrangelio kalno papėdėje, Vrangelio-Sent Elijo nacionaliniame parke. Teka į vakarus, sudaro ribą tarp Vrangelio ir Mentastos kalnų. Toliau pasuka į pietryčius, prateka pelkėtą Čitinos lygumą. Kerta Čugačo kalnus. Įteka į Ramiojo vandenyno Aliaskos įlanką 80 km į pietryčius nuo Kordovos.

Didžiausias intakas – Čitina.

Apie 6 mėnesius upę dengia ledas. Vykdoma laivyba. Lašišų žvejyba. Upės pavadinimas kilo dėl vario telkinių jos baseine.

## Šaltiniai
Masali

**Masali** () – miestas pietryčių Azerbaidžane, 260 km į pietus nuo Baku, prie Viliašo upės; rajono centras. Maisto, tabako, statybų pramonė.

## Sportas
* FK Masallı (futbolas)

## Šaltiniai
Guvairija

**Guvairija** () – miestas Kataro šiaurėje, Chauro savivaldybėje, į šiaurės vakarus nuo Chauro.
 
Iki XX a. antros pusės Guvairija buvo beduinų stovyklavietė su šuliniu. Išaugo pradėjus kurti gyvenvietę aplinkinėse naftos verslovėse dirbantiems darbininkams. Iki 2004 m. buvo savivaldybės centras.

## Šaltiniai
Džumalija

**Džumalija** () – miestas šiaurės vakarų Katare, Šachanijos savivaldybėje, prie plento iš Dohos į vakarinę pakrantę.

Iki 2004 m. – savivaldybės administracinis centras.

## Šaltiniai
Neftčala

**Neftčala** () – miestas pietryčių Azerbaidžane, prie Kaspijos jūros; rajono centras. Geležinkelio stotis. Yra jodo ir bromo gamykla, išgaunama nafta. Kraštotyros muziejus.

## Istorija

1959 m. gavo miesto teises.

## Sportas
* Pambyğci Neftçala (futbolas)

## Šaltiniai
Saljanas

**Saljanas** – miestas pietryčių Azerbaidžane, dešiniajame Kuros krante; rajono centras. Geležinkelio stotis. Išvystyta medvilnės, plastmasės, gėrimų pramonė.

## Sportas

### Futbolas
* FK Muğan Salyan
* Plastik Salyan
Ahtna kalba

**Ahtna kalba** arba **Ahtena** – Na-dene kalbų šeimos, atapaskų grupės kalba. Vartojama Ahtna indėnų, gyvenančių Aliaskoje, Koperio upės baseine. Nors šią tautelę sudaro ~500 žmonių, kalbančiųjų gimtąja kalba tėra ~80.

Kalbą sudaro 4 dialektai iš jų trys tebevartojami.

## Nuorodos
*
Kebelė

**Kebelė** () – miestas šiaurės vidurio Azerbaidžane, Didžiojo Kaukazo papėdėje; rajono centras. Išvystyta maisto, cemento, tabako pramonė. Yra istorijos muziejus, tvirtovės griuvėsiai. Už 20 km yra senojo Kabalos miesto liekanos.

## Istorija

Nuo 1973 m. tapo miestu. Iki 1991 m. vadinosi ***Kutkašenu*** (*Qutqaşen*).

## Sportas
* Qəbələ FK – futbolo klubas; varžėsi pajėgiausioje šalies futbolo lygoje;
* Miesto stadionas

## Šaltiniai
Kosis

**Košis** arba ***Kosis, Kosė*** (, ) – upė Pietų Azijoje; Gangos kairysis intakas. Prasideda Nepale, susiliejus Sun Kosio, Aruno ir Tamoro upėms, nešančioms savo vandenis iš Tibeto ir Himalajų aukštikalnių. Aukštupyje teka pro Nepalą Himalajų priekalnėmis, Kančendžangos kalno apylinkėmis. Žemupyje teka Indo-Gango lyguma, Indijos Biharo valstija.

Vasaromis patvinsta, neretai žemupio baseine sukelia didelius potvynius. Jiems reguliuoti įrengta keletas hidroelektrinių užtvankų. Lygumoje laivuojama, vanduo naudojamas drėkinimui.

## Šaltiniai
Geigelas

**Geigelas** () – miestas vakarų Azerbaidžane, 10 km į pietus nuo Gendžės; rajono centras. Išvystyta žemės ūkio pramonė.

## Istorija

Gyvenvietę 1819 m. įkūrė vokiečiai kaip *Helenendorf*. 1938 m. jis pervadintas ***Chanlaru*** (), 2008 m. – ***Geigelu***.

## Sportas
* PFK Qəbələ (futbolas)

## Šaltiniai
Kusaras

**Kusaras** () – miestas šiaurės rytų Azerbaidžane, 180 km į šiaurės vakarus nuo Baku, netoli sienos su Rusija; rajono centras. Maisto (pieno, konservų), kilimų audimo pramonė. Mečetė. Veikia istorijos ir kraštotyros muziejus (nuo 1982 m.), pedagogikos kolegija.

## Istorija
Miestas nuo 1938 m.

## Sportas
* Şahdağ Qusar FK (futbolas)

## Šaltiniai
Kuba (Azerbaidžanas)

**Kuba** arba **Guba** () – miestas Azerbaidžano šiaurės rytuose; rajono centras. Išvystyta tekstilės, ypač kilimų audimo pramonė. Sodininkystė. Veikia istorijos muziejus, dailės universiteto filialas, viena seniausių sinagogų, 2013 m. atidarytas Gubos genocido memorialinis centras.

## Istorija

Įkurta XV a. XVIII a. 2-ojoje pusėje buvo Kubos (Gubos) chanato sostinė.

2007 m., statant vietos stadioną, upės slėnyje buvo aptikta masinė Gubos kapavietė, datuojama 1918 m. Joje rasta 137 žiauriai nužudytų žmonių, daugiausia – žydų ir azerbaidžaniečių palaikų.

## Sportas
* Spartak Quba (buvęs futbolo klubas, veikęs 1961–2011)
* Miesto stadionas

## Šaltiniai
Tovūzas

**Tovūzas** () – miestas šiaurės vakarų Azerbaidžane; rajono centras. Išvystyta cemento, maisto, vyno pramonė. Veikia mečetė, muziejus, kinoteatras.

## Istorija

1912 m. gyvenvietę įkūrę vokiečiai jį vadino *Traubenfeld*. II pasaulinio karo metu vokiečiai išvyti, miestas pervadintas Tovuzu.

## Sportas
* PFK Turan Tovuz (futbolas)

## Šaltiniai
Jungtinis demokratinis judėjimas

**Jungtinis Demokratinis Judėjimas** - susikūręs 2009 m. vasario 5 d., - piliečių tarpusavio pagalbos judėjimas, siekiantis ginti viešąjį interesą Lietuvoje informuojant visuomenę ir telkiant ją diskusijai aktualiausiais klausimais. Judėjimo moto skelbia - *tai, ką mes darome šiandien, lems kaip gyvensime rytoj!* Judėjimo pirmininkas - advokatas, teisininkas, buvęs seimo narys Kęstutis Čilinskas, steigiamosios grupės nariai - Algirdas Karčiauskas ir Vytautas Bakas.

Judėjimo užuomazgos atsirado 2008 m. vasarį po žurnalisto Artūro Račo inicijuotos gyventojų parašų rinkimo akcijos, siekusios, jų nuomone, visuomenei nenaudingo LEO LT įstatymo persvarstymo. Nepavykus surinkti reikiamų 50 tūkst. Lietuvos piliečių parašų, Kaune susibūrusi aktyvistų grupė nusprendė įsteigti judėjimą, kurio išsikeltas tikslas buvo kova prieš tuo metu įsigalėjusius oligarchinių struktūrų ir valstybės vadovų korupcinius ryšius. Judėjimas siekia sugriauti antidemokratinį precedentą susidariusį po to, kai vyriausybė ignoravo teisinę argumentaciją, aktus ir skaidrumo principus, priimdama, ne konkurso būdu išrinktai, mažai verslininkų grupei naudingą įstatymą.

Pagrindinis judėjimo tikslas, apibrėžtas įstatuose, yra inicijuoti, koordinuoti ir plėtoti asmenų veiklas: įtvirtinant Lietuvoje atvirą, teisingą, darnią pilietinę visuomenę bei teisinę valstybę; panaikinant teisines, politines ir ekonomines sąlygas korupcinio, oligarchinio valdymo egzistavimui.

## Nuorodos
* www.demokratija.eu Jungtinio Demokratinio Judėjimo svetainė 

## Išnašos
Žaliasis anarchizmas

**Žaliasis anarchizmas** – anarchistinių pažiūrų kryptis, kuri akcentuoja aplinkosaugines problemas. Kartais jis laikomas techno-pozityviu arba techno-negatyviu, atskiriant tuos, kurie pasisako už pažangias žaliąsias technologijas anarchistinėje visuomenėje ir tuos, kurie iš esmės mato civilizaciją ir modernias technologijas kaip kažką negatyvaus.

Anarcho-primityvizmas yra žaliojo anarchizmo atmaina, kuri teigia, kad žemės ūkis ir darbo jėgos pasidalinimas neišvengiamai veda į nelygybę ir yra nesuderinami su anarchizmu, dėl to turi būti sunaikinti. Anarcho-primityvistai dažnai kritikuoja tradicinį anarchizmą dėl civilizacijos ir modernios technologijos palaikymo, kurie, jų manymu, yra patys iš savęs paremti dominavimu ir išnaudojimu. Vietoj to, jie pasisako už grįžimą atgal į gamtą ir susijungimą su natūralia aplinka.

Žalieji anarchistai, kurie nėra primityvistai, kaip antropologas Brian Morris, dažnai yra paveikti Murray Bookchin'o socialinės ekologijos.
Šemkyras

**Šemkyras** () – miestas vakarų Azerbaidžane; rajono centras. Išvystyta maisto pramonė. Rajone pagrindinė ekonominė veikla yra žemdirbystė. Auginami kviečiai, daržovės, vaisiai. Čia taip pat gaminama daug mėsos, pieno, kiaušinių ir vilnos. Be to, vykdoma pramonės, statybos ir prekybos veikla.

## Istorija

Minimas nuo senovės, 652 m. užėmė arabai. 1803 m. atiteko Rusijos imperijai. 1944 m. tapo miestu. XX a. vadinosi ***Šamchoras*** (), nuo 1991 m. ***Šemkyras***.

Miestas savo vardą gavo iš taip pavadintos tvirtovės, kurios griuvėsiai išliko 20 km į rytus nuo miesto, šalia Muchtariato kaimo. Pats miestas buvo įkurtas V–VI a. Viduramžiais jis buvo vadintas Šamkuru, jis buvo pastatytas Didžiojo Šamkiro upės, tekančios Mažojo Kaukazo pakraščiu, pakrantėje.

Miesto turtai visada viliojo užsienio pirklius ir įsibrovėlius. Po eilinio užpuolimo likę gyvi negausūs gyventojai pabėgo iš Šamkuro ir apsistojo 9–10 km nuo ankstesnės gyvenamosios vietos. Čia likę senųjų tvirtovių griuvėsiai: Šamchorgalos (XVII a.) ir Keroglugalos (XVII a.). Pastarasis pavadinimas suteiktas nacionalinio didvyrio – keršytojo Keroglu, vadovavusio sukilėliams prieš feodalus, engėjus ir užsienio užkariautojus – garbei (dabartinis pavadinimas – Rovšanas).

## Paminklai

Šamkire yra Gabalos kompleksas, pastatytas 1975 m., mečetė Dujerli kaime, pastatyta 1975 m., Gelebės kompleksas, pastatytas Činarly gyvenvietėje 1980 m., sausio 20-ajai skirti paminklai Šamkire, Sarvano rajone ir Nachirčilaro gyvenvietėje, pastatyti 1990 m., Ašig Guseyn Šamkirli paminklas, pastatytas mieste 1991 m., Aliagos Šichlinski biustas, 1992 m. pastatyta mečetė Kečilio kaime, Koroglu memorialas, pastatytas Muchtarijos kaime 1993 m., Azerbaidžano nacionalinio didvyrio Zauro Sarijevo biustas. Heidaro Alijevo centras – čia įsikūrė galerija, trimatis kino teatras, biblioteka, baras, vertimo biuras ir apsaugos įstaiga. Teritorijoje įrengti 7 modernūs fontanai ir 10 tiltų, sukurtas 742 metrų ilgio vandens kanalas.

## Sportas
* Şəmkir FK (futbolas)

## Šaltiniai
Džinas (mitologija)

**Džinas** () – dvasia, demonas), fantastinė būtybė iš ugnies ir oro; minimas arabų ir persų tautosakoje, Korane; gerasis arba piktasis demonas, fėja.
Džinas

**Džinas** gali reikšti:
* Džinas (gėrimas) – alkoholinis gėrimas;
* Džinas (mitologija) – arabų mitinė būtybė.
Marcia Bell

**Graciela Isabel Jakavičius** (žinoma slapyvardžiu **Marcia Bell**, g. 1951 m. balandžio 15 d.) – lietuvių kilmės dainininkė, kompozitorė ir aktorė.

19 metų emigravo į Madridą. Ji yra Liudo Jakavičiaus-Grimalausko dukra ir Liudviko Jakavičiaus anūkė.

## Diskografija
* Que yo te quiero (1974)
* Hoy tengo miedo al amor (1976)
* Tu sei tu (1978)
* Amarte una vez más (1980)
* Amiga mía (1983)
* Tanto amor (1984)
* De pura rabia (1985)

## Filmografija
* Mi querido profesor (1966)
* Viva la vida (1969)
* El profesor hippie (1969)
* Don Jacobo (1969)
* Los Campanelli (1969)
* El profesor patagónico (1970)
* Operación jaja (1970)
* Alianza para el progreso (1971)
* Vamos a soñar por el amor (1971)
* Los caballeros de la cama redonda (1973)
* ¡Señoras y señores! (1974)
* Cuando el cuerno suena (1975)
* Pili, secretaría ideal (1975)
* Palmarés (1976)
* Bobby Deerfield (1977)
* 300 millones(1977)
* Aplauso (1978)
* Los liantes (1981)
* ¡Que gozada de divorcio! (1981)
* La momia nacional (1981)
* El regreso del carro rojo (1984)
* XETU (1984)
* El secuestro de Lola la trailera (1985)
* El Rey del masaje (1985)
* Más vale pájaro en mano (1985)
* El hijo de Pedro Navajas (1985)
* En vivo (1984)
* Ratas de la ciudad (1986)
* Sábado Gigante (1986)
* Tómbola (2003)
* DEC (2003)
* Aquí hay tomate (2003)
* Sabor a ti (2004)
* DEC (2004)
* Día a día (2004)
* Aquí hay tomate (2004)
* Salsa rosa (2004)
* Aquí hay tomate (2006)
* A tu lado (2007)
* A tres bandas (2007)
* Tal cual lo contamos (2010)
* DEC (2011)
## Šaltiniai
Chauro savivaldybė

**Chauras** () – Kataro savivaldybė, esanti šiaurinėje šalies dalyje. Administracinis centras – Chauras. Kiti didesni miestai: Dachira, Guvairija.

Iki Kataro nepriklausomybės paskelbimo 1971 m. ir šiuo metu Chaurą valdo al Thanių gentis. Futbolo komanda „Al-Khor“ žaidžia Chauro stadione.

Chauro savivaldybė rytuose siekia Persijos įlankos pakrantę. Sausumoje ji ribojasi su šiomis savivaldybėmis:
* Um Salalo savivaldybė – pietuose;
* Džumalijos savivaldybė – pietvakariuose;
* Guvarijos savivaldybė – vakaruose;
* Šamalo savivaldybė – šiaurės vakaruose.

## Šaltiniai
Rajano savivaldybė

**Rajano savivaldybė** () – savivaldybė Katare, vidurio rytinėje šalies pusėje. Administracinis centras – Rajanas.

Rajanas yra vienintelė Kataro savivaldybė be priėjimo prie jūros. Ji ribojasi su šiomis savivaldybėmis:
* Um Salalo savivaldybė – šiaurės rytuose;
* Doha – rytuose;
* Vakros savivaldybė – pietryčiuose;
* Džarija al Batnos savivaldybė – pietvakariuose;
* Džumalijos savivaldybė – šiaurės vakaruose.

## Sportas
Čia įsikūrusi futbolo komanda Al-Rayyan sporto klubas.

## Šaltiniai
Vakros savivaldybė

**Vakros savivaldybė** () – Kataro savivaldybė, esanti pietrytinėje šalies dalyje. Administracinis centras – Vakra. Kiti didesni miestai: Vukairas, Musaidas, Charara.

Savivaldybė rytuose siekia Persijos įlankos pakrantę. Sausumoje ji ribojasi su šiomis savivaldybėmis:
* Doha – šiaurėje;
* Rajano savivaldybė – šiaurės vakaruose
* Džarija al Batnos savivaldybė – vakaruose ir pietuose;
* Mesaido savivaldybė – pietryčiuose.

Praeityje Vakra buvo Kataro sostine. Iki šių dienų Vakra žinoma dėl klestinčios žvejybos pramonės.

## Sportas
* al-Wakrah SC (Vakros sporto klubas) turi vyrų futbolo komandą, krepšinio komandą; užsiimama futsalu, rankiniu, tinkliniu, boulingu, šachmatais ir kt. Klubo ištakos siekia 1959 m., oficialiai įkurtas 1965 m. Nuo 1967 m. žinomas kaip Vakros sporto klubas (*Al Wakrah Sports Club*).
* Vakros futbolo stadionas (dar vadinamas al-Džanubo stadionu). Jame namų rungtynes žaidžia al-Wakrah SC futbolininkai; talpina 40 tūkst. žiūrovų.

## Šaltiniai
Anarcho-feminizmas

**Anarcho-feminizmas** – feminizmo ir anarchizmo sintezė. Šis judėjimas suvokia patriarchatą (vyrų dominavimą) kaip esminę nesavanoriškos hierarchijos apraišką.

Anarcho-feminizmas buvo įkvėptas XIX a. ankstyvųjų feminisčių (Lucy Parsons, Emma Goldman ir Voltairine de Cleyre) raštų. Anarcho-feministės, kaip ir kitos radikaliosios feministės, kritikuoja ir pasisako už tradicinių šeimos koncepcijų ir lyčių vaidmenų sąvokų panaikinimą.
Daugelis anarcho – feminisčių yra ypač kritiškos santuokai. Pavyzdžiui, Emma Goldman teigė, kad santuoka yra grynai ekonominis susitarimas ir „moteris už jį sumoka savo vardu, privatumu, savigarba, pačiu gyvenimu“. Anarcho-feministės patriarchatą mato kaip esminę visuomenės problemą ir tiki, kad feminizmo kova prieš seksizmą ir patriarchatą yra esminis anarchistų kovos prieš valstybę ir kapitalizmą komponentas. Susan Brown išreiškė mintį, jog „anarchizmas yra politinė filosofija, kuri priešinasi visiems jėgos santykiams, todėl jis iš esmės yra feministinis“. Istorijoje būta ir kelių vyrų anarcho-feministų, pavyzdžiui, anarcho-komunistas Joseph Déjacque, kuris prieštaravo Pierre-Joseph Proudhon anti-feministinėms pažiūroms.
Džarijan al Batna

**Džarijan al Batna** () – kaimas vidurio pietinėje Kataro dalyje, Rajano savivaldybėje, dykumoje prie plento iš Dohos į šalies pietinę dalį.

Iki 2004 m. buvo Džarijan al Batnos savivaldybės, užėmusios visą pietų Katarą (plotas 3906 km²), administracinis centras.

## Šaltiniai
Um Babas

**Um Babas** () – miestas vakarų Katare, Šachanijos savivaldybėje, 85 km į vakarus nuo Dohos. Cemento pramonė (*Qatar National Cement Company*). Apylinkėse išgaunamas molis, klintys.

## Etimologija
Vietovardis reiškia 'vartų, perėjos motina'.

## Šaltiniai
Tamsioji ambientinė muzika

**Tamsioji ambientinė muzika** () – muzikos žanras, susidaręs XX a. aštuntajame dešimtmetyje sujungus ambientinę ir industrinę muziką. Nuo įprastinės ambientinės muzikos, kurioje vyrauja švelnios melodijos, tamsusis ambientas skiriasi tuo, kad šiame žanre daugiau naudojama muzikinio triukšmo (*noise*), šaltumo jausmą kuriančių garsų (industriniai, kosminiai, elektroniniai). Neretai persipina su gotikine, folkloro, klasikine muzika. Keliamas melancholijos, depresyvumo, nostalgijos, niūrumo, paslaptingumo, baimės, mizantropijos jausmas.

Pagal savo tematiką ir atlikimą tamsioji ambientinė muzika skirstoma į industrinį ambientą, ritualinį ambientą, triukšmo ambientą, *drone* ambientą, juodąjį ambientą.

Kai kurie tamsiojo ambiento atlikėjai: Aghast, Akira Yamaoka, Antimatter, Arcana, Atrium Carceri, Bisclaveret, Brume, Burzum, Desideri Marginis, Deutsch Nepal, Lustmord, Elend, Nox Arcana, Wardruna.
Mingečevyras

**Mingečevyras**, **Mingečiaūras** () – miestas šiaurės vakarų Azerbaidžane, abipus Kuros upės. Ketvirtasis pagal dydį miestas šalyje. Šalia miesto esančio Mingečevyro tvenkinio įrengta vandens jėgainė. Veikia technikos institutas, 3 muzikos mokyklos, istorijos muziejus, galerija, dramos teatras. Gumos, elektrotechnikos, stiklo pluošto, tekstilės, maisto pramonė.

## Istorija
Šalia dabartinio Mingečevyro miesto, Kuros dešiniajame krante XIX a. rastas ir nuo to laiko tiriamas seniausias Azerbaidžane ir didžiausias Užkaukazėje Mingečevyro archeologinis kompleksas, kurį sudaro 4 gyvenvietės ir 3 dideli pilkapynai. Kompleksas datuojamas 3 tūkst. pr. m. e. – XVII amžiumi. XVIII a. vietos gyventojai persikėlė gyventi į kitą Kuros krantą.
Komplekso radiniai leidžia geriau pažinti senovės Azerbaidžano ir gretimų šalių raidą.

Pradėjus 1945 m. įrengti Mingečevyro tvenkinį, tais pat metais įkurta Mingečevyro gyvenvietė, kuri 1948 m. gavo miesto statusą.

## Sportas
* FK Energetik Mingəçevir (futbolas)

## Šaltiniai
Maštaga

**Maštaga** – miestas rytų Azerbaidžane, prie Baku miesto.

## Gyventojai

## Sportas
* ANS Pivani Bakı (futbolas)

## Šaltiniai
Šiaurės savivaldybė (Kataras)

**Šiaurės savivaldybė** () – Kataro savivaldybė, esanti šalies šiaurėje. Jos administracinis centras – Madinat aš Šamalas („miestas šiaurėje“).

Šiaurės savivaldybė apima Rakano kyšulį, tolimiausią tašką Kataro pusiasalio šiaurėje, kuris yra apsuptas Persijos įlankos.

Savivaldybė suskirstyta į tris rajonus.

Savivaldybėje yra trys miestai:
* Madinat aš Šamalas (Ruaisas) – 12,5 tūkst. gyv. (2020 m.)
* Fuvairtas – 1,5
* Zubara – 2,6

## Šaltiniai
Fuvairitas

**Fuvairitas** () – miestas šiaurės Katare, Šiaurės savivaldybėje, ~90 km į šiaurę nuo Dohos, Persijos įlankos pakrantėje. Turizmas.

## Šaltiniai
Ruaisas

**Ruaisas** () – miestas šiaurės Katare, Šiaurės savivaldybėje, 127 km į šiaurės vakarus nuo Dohos, Persijos įlankos pakrantėje, šalia Madinat aš Šamalo. Jūrų uostas (atidarytas ~2015 m.).

## Šaltiniai
Um Salalo savivaldybė

**Um Salalo savivaldybė** () – Kataro savivaldybė, esanti rytinėje šalies dalyje, į vakarus nuo Dohos. Administracinis centras – Um Salal Muchamadas.

Savivaldybės teritorijoje yra daug istorinių vietų, pvz., Barzano bokštai. Administracinis centras yra už ~10 km nuo pakrantės ir 15 km į šiaurę nuo Dohos, Kataro sostinės.

Um Salalo savivaldybė su jūra nesusisiekia. Ribojasi su:
* Doha – pietryčiuose;
* Rajano savivaldybė – pietvakariuose;
* Džumalija – šiaurės vakaruose;
* Chauro savivaldybė – šiaurėje.

## Šaltiniai
Um Salal Muchamadas

**Um Salal Muchamadas** () arba tiesiog ***Um Salalas*** – miestas Katare, tuojau į šiaurės vakarus nuo Dohos; Um Salalo savivaldybės administracinis centras. Naftos pramonės įrengimų gamyba, drėkinamoji žemdirbystė. Stūkso XIX a. Barzano bokštai.

## Šaltiniai
Histrioninis asmenybės sutrikimas

**Histrioniškas asmenybės sutrikimas** – asmenybės sutrikimas, pasireiškiantis nuolatiniu dėmesio siekimu. Šie žmonės nuolat siekia būti dėmesio centre, dažnai pertraukinėdami kitus žmones taip siekdami dominuoti pokalbiuose. Naudoja teatrališką, grandiozišką kalbėjimą apibūdindami kasdienius įvykius, nuolat siekia pagyrų. Gali rengtis provokuojančius rūbus ar itin sureikšminti savo ligas, kad tik gautų dėmesio. Histrionikai linkę išaukštinti savo draugystes ir santykius tikėdami, kad visi juos labai myli. Dažnai manipuliuoja kitais asmenimis.

## Simptomai

* Poreikis būti dėmesio centre
* Provokuojantis elgesys ar apranga
* Dažnai besikeičiančios, negilios emocijos
* Draugysčių išaukštinimas
* Perdėtas dramatizmas, kartais teatrališka kalba
* Įtaigumas, lengvas pasidavimas kieno nors įtakai

## Nuorodos
* Apie sutrikimą 4degreez.com svetainėje
Šamachi

**Šamachi** () – miestas rytų Azerbaidžane, 120 km į vakarus nuo Baku; rajono centras. Išvystyta vyno ir tekstilės pramonė. Džumos mečetė, mauzoliejus, Giulistano tvirtovė (XI–XII a.).

## Istorija

Senovėje buvo istorinės Širvano valstybės, o vėliau Širvano chanato sostine.

## Sportas
* Şirvan Şamaxı (futbolas)

## Šaltiniai
Kiurdemyras

**Kiurdemyras** () – miestas rytų Azerbaidžane, kairiajame Kuros krante; rajono centras. Geležinkelio stotis. Išvystyta vyno pramonė, yra asfalto gamykla.

## Sportas
* Şirvan Kürdəmir (futbolas)

## Šaltiniai
Dželilabadas

**Dželilabadas**  () – miestas pietryčių Azerbaidžane; rajono centras. Išvystyta vyno, sviesto pramonė.

## Istorija

1952 m. gavo miesto teises. Iki 1967 m. vadinosi ***Astrachanka, Astrachan Bazaras*** ().

## Sportas
* FK Ümid Cəlilabad (futbolas)

## Šaltiniai
Buzovna

**Buzovna** – miestas rytų Azerbaidžane, prie Kaspijos jūros. Pramonės centras.

## Sportas
* Xəzri Buzovna (futbolas)
Vengiančiojo tipo asmenybės sutrikimas

**Vengiančio tipo asmenybės sutrikimas** – asmenybės sutrikimas, pasireiškiantis itin dideliu socialiniu nerimu. Žmonės su šiuo sutrikimu jaučiasi nepilnaverčiai, vengia socialinių situacijų, ieško darbų, kuriuose reiktų kuo mažiau bendrauti su kitais žmonėmis. Šie asmenys bijo būti atstumti ir nerimauja dėl to, kad nepatirtų sutrikimo priešais kitus žmones. Labai pervertina potencialius sunkumus naujose situacijose, todėl jų labai vengia. Neretai susikuria savo fantazijų pasaulius, kurie pakeičia realųjį. Priešingai nei šizoidinį sutrikimą turinys žmonės, vengėjai trokšta socialinių santykių, tačiau nesugeba jų pasiekti. Dažnai būna depresyvūs ir turi nedaug pasitikėjimo savimi.

## Simptomai
Žmonės, kuriems būdingas vengiančio tipo asmenybės sutrikimas, pernelyg sureikšmina savo trūkumus bei ydas. Socialinius santykius palaiko tik tada, kai yra įsitikinę, jog nebus atstumti. Praradimas ir atstūmimas tampa pernelyg skausmingu, todėl tokie žmonės yra linkę verčiau rinktis vienatvę, negu riziką užmezgant naujus ryšius.

* Socialinis susilaikymas, atsitraukimas nuo kitų, bijant atstūmimo
* Jaudinimasis dėl atstūmimo ir kritikos socialinėse situacijose
* Nesėkmes baimė skatinanti atsisakyti naujų užsiėmimų
* Žemas savo įvaizdžio vertinimas, socialinio neatitikimo jausmas
* Vengia užmegzti artimus santykius
* Atrodo nedraugiški ir užsisklendę savyje
* Fantazijų pasaulio susikūrimas

## Nuorodos
* Apie sutrikimą 4degreez.com svetainėje
Priklausomas asmenybės sutrikimas

**Priklausomas asmenybės sutrikimas** – asmenybės sutrikimas, pasireiškiantis poreikiu būti prižiūrimam. Žmonės su šiuo sutrikimu linkę smarkiai prisirišti prie pasirinktų asmenų ir nuolat jausdami baimę juos prarasti. Jie būna linkę į savižudybę, kuomet santykių nutraukimas neišvengiamas. Leidžia kitiems už juos priimti svarbius sprendimus, linkę dažnai keisti santykius. Dažnai būna piktnaudžiaujančiuose santykiuose. Neretas perdėtas jautrumas nepritarimui. Dažnai jaučiasi bejėgiais ir depresuotais.

## Simptomai

* Sunkumai priimant sprendimus
* Bejėgiškumo jausmas, kai lieka vieni
* Savižudiškos mintys po atmetimo
* Nuolankumas
* Smarkiai pažeidžiami nuo nedidelės kritikos ar nepritarimo
* Nepajėgūs įgyvendinti įprastų gyvenimiškų reikalavimų

## Nuorodos
* Apie sutrikimą 4degreez.com svetainėje
Barzano bokštai

**Barzan bokštai** – Kataro istorinis paminklas šalia Umm Salal Muhammad miesto, už 20 km į šiaurę nuo Dohos. Bokštai naudojami perlų nardytojams ir besiartinantiems laivams stebėti bei kaip observatorija mėnulio fazėms tyrinėti. 

Pavadinimas *Barzan* kilęs iš arabų kalbos ir reiškia „*aukšta vieta*“. Bokštus 1910 m. pastatė šeichas Mohammed bin Jassim Al-Thani. Jų sienos yra 1 m storio prie pagrindo ir sustiprintos atramomis. Atramos buvo pastatytos kūgio formos prie rytinio bokšto ir kaip masyvūs laiptai prie vakarinio.

## Šaltiniai
1992 m. Yüksək Liqa

**[[1992]] m. Yüksək Liqa** prasidėjo 1992 m. gegužės 3 d., baigėsi 1992 m. rudenį.

* **Aukščiausioje lygoje** () turėjo žaisti 26 ekipos.
* Pirmame etape žaidė dviejose grupėse. Vėliau jos buvo skeliamos pusiau.
* Geriausios grupės komandos dėl čempionų titulo varžėsi tarpusavyje, o nevykėlių grupėje vyko kova dėl išlikimo.

### I etapas
#### Grupė A

#### Grupė B

### Finalinis etapas
#### Stipriųjų grupė
* Baku „Neftçi“ tapo šalies čempionais.

#### Nevykėlių grupės rikiuotė

## Išnašos

## Nuorodos
* RSSSF duomenų bazė:
: Čempionų sąrašas
: Azerbaidžano futbolo taurės finalai
: 1992 m. sezonas